Нобэрэ пщэдейрэ
ЩIышылэм и 14,
гъубж
МахуэгъэпсыжьымкIэ ИлъэсыщIэм и япэ махуэщ
Узбекистаным щагъэлъапIэ Хэкум и хъумакIуэм и махуэр
1700 гъэм Пётр Езанэм унафэ ищIащ европэ къэралхэм щыпсэухэм я щыгъынхэм хуэдэхэмкIэ пщы псоми захуэпэн хуейуэ.
1814 гъэм Санкт-Петербург къыщызэIуахащ Императорым и библиотекэр. Абы тхылъ къыIах хъунут апхуэдэ гупыж зыщI дэтхэнэми.
1921 гъэм Налшык къыщызэIуахащ къэрал библиотекэ.
1929 гъэм Москва областыр къызэрагъэпэщащ.
1980 гъэм ООН-м и Ассамблее Нэхъыщхьэм и зи мычэзу сессием щытепсэлъыхьащ советыдзэхэр Афганистаным зэрырашам икIи СССР-м ича лъэбакъуэмкIэ зэрымыарэзыр жаIащ.
Адыгэпщ, Урысейм и къэрал лэжьакIуэ, дзэ къулыкъущIэ Черкасский Дмитрий (Къанщауэ) къызэралъхурэ илъэс 439-рэ ирокъу.
Адыгэ тхакIуэ ЩакIуэ Талъостэн къызэралъхурэ илъэси 130-рэ ирокъу.
Совет тхакIуэ, Сталиным и цIэкIэ щыIа саугъэтыр зрата Рыбаков Анатолий (и унэцIэ дыдэр Наумовщ) къызэралъхурэ илъэси 108-рэ ирокъу.
Экономикэ щIэныгъэхэм я доктор, КъБКъУ-м и профессор Шэвлокъуэ Валентин и ныбжьыр илъэс 84-рэ ирокъу.
КъБР-м щIыхь зиIэ и артист, уэрэджыIакIуэ Уэтэр Анатолий къызэралъхурэ илъэс 79-рэ ирокъу.
Совет хоккеист, Олимп джэгухэм тIэунейрэ (1972, 1976 гъэхэм) щытекIуа, дунейми Европэми мызэ-мытIэу я чемпиону щыта Харламов Валерий къызэралъхурэ илъэс 72-рэ ирокъу.
Педагогикэ щIэныгъэхэм я доктор, профессор Емуз Нинэ къыщалъхуа махуэщ.
УФ-м щIыхь зиIэ и артисткэ Самохинэ Аннэ къызэралъхурэ илъэс 57-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр градуси 3 — 5, жэщым щIыIэр градуси 3 — 2 щыхъунущ.
ЩIышылэм и 15,
бэрэжьей
Урысей Федерацэм СледствиемкIэ и комитетыр къыщызэрагъэпэща махуэщ (2011 гъэм)
Википедием — ИнтернеткIэ къагъэсэбэп щIэнгъуазэм — лэжьэн щыщIидза махуэщ (2001 гъэм)
Хорватиер къэрал щхьэхуэу къыщалъыта махуэщ (1992 гъэм). Европэ зэгухьэныгъэм щыщ къэрал 12-м ар щхьэхуиту къалъытауэ щытащ.
1759 гъэм Британие империем и тхыдэ-археологие музейр (Лондон дэтщ) цIыхухэр щIыхьэу зыщаплъыхьыну хуиту къызэIуахащ.
1897 гъэм Урысейм дыщэ ахъшэ щызекIуэу щIидзащ. Сомыр дуней псом щынэхъ лъэщ дыдэ валютэ хъуат.
1943 гъэм Пентагоныр — США-м зыхъумэжыныгъэмкIэ и министерствэм и унэр — ухуэн яухащ.
1955 гъэм Китайм и Iэтащхьэхэм унафэ къащтащ езыхэм я ядернэ Iэщэ ящIыным теухуауэ.
2006 гъэм Чилим щыяпэу а къэралым и президенту цIыхубз хахауэ щытащ. Ар Бачелет Мишельщ. 2014 гъэм и гъатхэпэм и 11-м ар етIуанэу а къулыкъум хахащ икIи 2018 гъэм гъатхэпэм и 11 пщIондэ лэжьащ.
Франджы драматург-комедиограф, актёр Мольер Жан къызэралъхурэ илъэс 398-рэ ирокъу.
Урысей дипломат, драматург, усакIуэ Грибоедов Александр къызэралъхурэ илъэс 225-рэ ирокъу.
Урыс математик, тхакIуэ Ковалевская Софье къызэралъхурэ илъэси 170-рэ ирокъу.
Адыгей усакIуэ, композитор, IуэрыIуатэдж Кубэ Шэбан къызэралъхурэ илъэси 130-рэ ирокъу.
Урыс усакIуэ, тхакIуэ, зэдзэкIакIуэ, критик Мандельштам Осип къызэралъхурэ илъэси 129-рэ ирокъу.
Къэрал, политикэ лэжьакIуэ, КъБАССР-м и Министрхэм я Советым и УнафэщIу 1957 — 1969 гъэхэм щыта Ахъуэхъу Аслъэнбий къызэралъхурэ илъэси 108-рэ ирокъу.
ПсыщIагъырыкIуэ кхъухьым и унафэщIу щыта, Совет Союзым и ЛIыхъужь Маринеску Александр къызэралъхурэ илъэси 107-рэ ирокъу.
Актёр, СССР-м и цIыхубэ артист Лебедев Евгений къызэралъхурэ илъэси 103-рэ ирокъу.
Мысырым и президенту щыта, Совет Союзым и ЛIыхъужь Насер Гамал Абдель къызэралъхурэ илъэси 102-рэ ирокъу.
Актёр, режиссёр, СССР-м и цIыхубэ артист, Хэку зауэшхуэм хахуэу хэта Весник Евгений къызэралъхурэ илъэс 97-рэ ирокъу.
Совет тхакIуэ, Социалист Лэжьыгъэм и ЛIыхъужь Носов Евгений къызэралъхурэ илъэс 95-рэ ирокъу.
США-м цIыху зэхэгъэж щащIу мыдэным и бэна- кIуэ лъэщу, зи фэр фIыцIэхэм я къыщхьэщыжакIуэу щыта, Нобель и саугъэтым и лауреат Кинг Мартин Лютер къызэралъхурэ илъэс 91-рэ ирокъу.
Дагъыстэным щыщ композитор, дирижёр, СССР-м и цIыхубэ артист Кажлаев Мурад и ныбжьыр илъэс 89-рэ ирокъу.
Пшынауэ Iэзэ, Къэбэрдей-Балъкъэрым щIыхь зиIэ и артисткэ Бырмамыт Гуащэкъарэ къызэралъхурэ илъэс 88-рэ ирокъу.
КъШР-м щэнхабзэмкIэ щIыхь зиIэ и лэжьакIуэ, тхакIуэ, IуэрыIуатэдж, жылагъуэ лэжьакIуэ Шэрджэс Алий и ныбжьыр илъэс 84-рэ ирокъу.
Композитор, УФ-м и цIыхубэ артист Дунаевский Максим и ныбжьыр илъэс 75-рэ ирокъу.
Урысей журналисткэ, теленэтынхэр езыгъэкIуэкI, Урысей телевиденэм и академием хэт, «ТЭФИ» саугъэтыр щэнейрэ зыхуагъэфэща Сорокинэ Светланэ и ныбжьыр илъэс 63-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ. Махуэм хуабэр градуси 2 — 4, жэщым щIыIэр градуси 3 — 2 щыхъунущ.
